Ek het baie lekker gelag, ja, maar di� is NIE n komedie nie. Ten minste, dit is waarskynlik nie wat die draaiboek gepoog het nie. Waarna het die regisseur, Sam Raimi (die vader van die 1980-kultusfilm The evil dead) gemik met hierdie belaglike prent? Ek twyfel of hy n kunstema soos die aanwending van die filmmedium en die jare van clich�s wat almal ken wat al meer as vyf flieks gesien het, tot sy voordeel wil gebruik en ons bewusmaak van die fliek as n fliek. As d�t sy bedoeling was, is ek jammer en s� ek geluk.
Sulke dialoog is ongelukkig meganismes wat die draaiboekskrywer gebruik om inligting aan die kyker oor te dra. Daar kan nie stilgestaan word vir n lang beskrywing wat n aantal bladsye in n boek beloop nie. Maar om die kyker se aandag blatant te trek na die swak dialoog help die fliek glad nie.